Aalborg Håndbold tabte kampen 26-27 mod GOG, der bringer guldet hjem til Fyn.

Aalborg Håndbold spillede tæt op mod GOG i søndagens finalekamp i Danmarksmesterskaberne - men evnerne rakte desværre ikke til en sejr. Dermed misser aalborgenserne guldmedaljerne og må nøjes med sølv. Holdet havde ellers allerede tre mesterskaber på stribe i rygsækken. I stedet bliver det nu GOG, der hentede DM-guldet hjem for første gang i 15 år. - Jeg er bare så skuffet lige nu, lyder det fra Aalborg Håndbold-profilen Nikolaj Læsø, der søndag spillede sin sidste kamp for klubben, inden han drager til klubben Porto i Portogal. VIDEO: Se GOG blive hyldet som danske mestre: Tæt kamp i de sidste minutter Slutningen på kampen blev nervepirrende, for med to et halv minut tilbage af kampen kunne Kasper Kildelund bringe GOG foran med 27-25. Føringen blev formindsket af Aalborg til 26-27, som dog aldrig nåede at komme videre end det, før dommeren fløjtede kampen af. Ud over det danske mesterskab får GOG også en adgangsbillet til næste sæsons Champions League. VIDEO: TV2 Nords Mogens Jørgensen interviewer efter kampen: